Прыборабудаўнічы факультэт БНТУ

Прыборабудаўнічы факультэт БНТУ (ПБФ БНТУ) — адзін з факультэтаў Беларускага нацыянальнага тэхнічнага ўніверсітэта.

 Гісторыя 
міні|злева|Прыборабудаўнічы факультэт БНТУ
Развіццё аптычнай прамысловасці ў БССР зрабіла неабходным падрыхтоўваць ў рэспубліцы інжынерных кадраў для прыборабудавання. У 1976 годзе ў Беларускім політэхнічным інстытуце быў створаны оптыка-механічны факультэт. У сувязі з далейшым пашырэннем пераліку запатрабаваных прыборабудаўнічых спецыяльнасцей у 1978 годзе быў адкрыты інжынерна-фізічны факультэт. У 1984 годзе оптыка-механічны і інжынерна-фізічны факультэты былі аб’яднаны ў адзін — інжынерна-фізічны, які ў наступным годзе быў перайменаваны ў прыборабудаўнічы факультэт.

 Склад факультэта 
Факультэт мае ў сваім складзе наступныя кафедры:
 Інжынерная матэматыка
 Інфармацыйна-вымяральная тэхніка і тэхналогіі
 Канструяванне і вытворчасць прыбораў
 Лазерная тэхніка і тэхналогія
 Мікра- і нанатэхніка
 Стандартызацыя, метралогія і інфармацыйныя сістэмы
 Эксперыментальная і тэарэтычная фізіка

 Дэканы 
 Аляксандр Міхайлавіч Малярэвіч (2010-?)
 Аляксандр Іванавіч Свістун (з 2017)

 Спасылкі 
 Прыборабудаўнічы факультэт БНТУ  на сайце БНТУ

Катэгорыя:1976 год у Мінску
Катэгорыя:З’явіліся ў 1976 годзе